Aleksei Miltšakov

Aleksei Jurjevitš Miltšakov (vene keeles Алексей Юрьевич Мильчаков; sündinud 30. aprillil 1991 Leningradis) on vene neonats, Venemaa neonatsistliku sõjalise formeeringu "Russitš" juht, tuntud hüüdnimede "Frits" ja "Serblane" all. Sai kuulsaks, kui 2011. aastal avaldas sotsiaalvõrgustikus VKontakte fotod, milles ta tapab kutsika, seejärel lõikab tal pea maha ja sööb selle ära. “Ka loomadel on õigused ja ma austan nende õigust olla esiteks maitsekas, teiseks praetud, kolmandaks mitte palju kõõluseid ja luid; täna veendusin taas, et koer pole mitte ainult inimese sõber, vaid ka hea šašlõkk." 2000. aastatel oli ta Dmitri Djomuškini neonatsliku organisatsiooni “Slaavi Liit” Peterburi osakonna liige. 2012–2013 ajateenistuses Venemaa õhudessantvägedes. 2014. aastal läks sõdima Donbassi hüüdnime all “serblane”. Enda väitel läks ta sinna "väikese vene natsionalistide rühmana" "tapma", kuna "tunneb jahi põnevust", ja nimetas end natsiks. Ukraina prokuratuuri andmeil võitles ta 2014. aasta juunist kuni 2015. aasta augustini "Russitši" eesotsas. Donbassi sõja ajal lõikas ta tapetud Ukraina sõduritel maha kõrvad, lõikas nende nägudele kolovrotati (8-haruline haakrist) ning tegi ukrainlaste põlenud surnukehade taustal selfisid, mille postitas sotsiaalmeediasse. Ukraina sõjaväe peaprokuratuur lülitas ta 2016. aasta novembris tagaotsitavate nimekirja. 2016. aasta mais pälvis suurt vastukaja lugu, kuidas Valgevene lapsed viidi Venemaale sõjalisele väljaõppele, kus juhendajateks olid "Russitši" liikmed ja selle komandör Aleksei Miltšakov. 6. juulil 2017 algatas Ukraina peaprokuratuur tema suhtes kriminaalasja, teda süüdistatakse terrorirühmituse loomises, Ukraina territoriaalse terviklikkuse riivamises ja agressiivse sõja pidamises. Muu hulgas esitati talle süüdistus 40 Ukraina sõjaväelase mõrvas osalemises. 2017. aastal avastas väljaanne Fontanka.ru Miltšakovi Venemaa Süüria operatsioonis osalenud Wagneri palgasõduritest tehtud fotodelt. Saksamaa föderaalse luureteenistuse andmetel on ta alates 2022. aasta aprilli algusest osalenud Venemaa täiemahulises sissetungis Ukrainasse. 2022. aasta septembris avaldas Miltšakov oma Telegrammi kanalis "Ukraina relvajõudude sõjavangide kõrvaldamise juhised", milles ta ähvardas sõjavange piinata ja tappa. 16. veebruaril 2015 kanti ta Euroopa Liiidu sanktsioonide nimekirja Ukrainas vaenutegevuses osalenud separatistliku rühmituse komandörina. 15. septembril 2022 lisati "Russitš" ning selle ülemad Aleksei Miltšakov ja Jan Petrovski USA sanktsioonide nimekirja Harkovi oblasti lahingutes "erilise julmuse" ülesnäitamise eest. Ta on kantud ka Suurbritannia, Kanada, Šveitsi, Austraalia, Jaapani, Ukraina ja Uus-Meremaa sanktsioonide nimekirja. https://web.archive.org/web/20230701080844/https://www.newsru.com/crime/28nov2011/zenitdecapitdog.html https://meduza.io/feature/2022/07/08/my-hotim-ubivat https://www.gazeta.ru/social/2015/05/21/6696285.shtml "Arhiivikoopia". Originaali arhiivikoopia seisuga 17. juuni 2022. Vaadatud 14. veebruaril 2024.{{netiviide}}: CS1 hooldus: arhiivikoopia kasutusel pealkirjana (link) https://focus.ua/politics/376046 https://www.fontanka.ru/2017/10/19/101/ https://rus.azattyq.org/a/31873520.html https://theins.ru/news/255308 https://www.interfax.ru/world/424276 https://eur-lex.europa.eu/legal-content/EN/TXT/PDF/?uri=OJ:L:2015:040:FULL&from=EN https://t.me/bbcrussian/34611 "Arhiivikoopia". Originaali arhiivikoopia seisuga 26. jaanuar 2023. Vaadatud 14. veebruaril 2024.{{netiviide}}: CS1 hooldus: arhiivikoopia kasutusel pealkirjana (link)